স্বাধীনতার পর ৪০ বছর অতিক্রান্ত হতে চলেছে। ফারাক্কার চুক্তি হয়েছে পানি পাওয়া যায় না। ভারত তাদের আন্তঃনদী সংযোগ মাধ্যমে অদূর ভবিষ্যতে বাংলাদেশকে পানিশূন্য করে ফেলবে- এটা নিয়ে অবশ্যই দেশের সব শ্রেণীর মানুষ দল, মত, পেশা নির্বিশেষে কার্যকর ভাবনাচিন্তার প্রয়োজন। বিভিন্ন ইলেকট্রনিক মিডিয়ায় কিছু অভিজ্ঞ দেশদরদী বুদ্ধিজীবী, সাবেক-বর্তমান কূটনৈতিক, সাংবাদিকদের দেখা যায় ভারতকে ট্রানজিট দিলে বাংলাদেশের কী  কীভাবে লাভ হবে তার ব্যাখ্যা দিতে। তবে আমাদের দেশের বুদ্ধিজীবী, সাংবাদিকরা যদি ভারতের সাংবাদিক কুলদীপ নায়ার, চিন্তাবিদ সন্দ্বীপ পান্ডে, সমাজকর্মী মেধা পাটেকরদের মতো উজানের নদীতে বাঁধ সংযোগস্থল নির্মাণের বিরুদ্ধে জনসচেতনতা গড়ে তোলার জন্য প্রিন্ট মিডিয়া এবং ইলেকট্রনিক মিডিয়ায় সরব হতেন তবে মনে হয় ভয়ঙ্কর পানি আগ্রাসন হতে রক্ষা পাওয়ার প্রক্রিয়া দ্রুততর হতো।